Kontanter i form av sedler og mynter fra Norges Bank er tvungent betalingsmiddel i Norge. I noen tilfeller kan det imidlertid være vanskelig å avgjøre hvordan plikten til å ta imot kontanter som betaling skal oppfylles.
For eksempel er det vanskelig for en nettbutikk å motta kontant betaling når vi handler via pc eller telefon hjemme i stuen. Men hvorvidt dette innebærer at også en butikk på et kjøpesenter må kunne få avstå fra å motta kontant betaling dersom butikken ønsker det, er omstridt.
Norges Bank har derfor tatt til orde for en klargjøring av lovverket på dette området.